ΑΠΟΦΑΣΕΙΣ
Αριθμ. 1929
Τροποποίηση της υπ’  αρ. 4139/03.04.2018
(Β’ 1525) απόφασης ίδρυσης και της υπ’ αρ. 5907/
10.0.2018 (Β’ 1871) απόφασης έγκρισης του κανονισμού σπουδών του Προγράμματος Μεταπτυ-
χιακών Σπουδών με τίτλο «Αιματολογία - Ογκολογία Παιδιών και Εφήβων» του Τμήματος Ιατρικής
της Σχολής Επιστημών Υγείας του Πανεπιστημίου
Κρήτης, σύμφωνα με τον ν. 4957/2022.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Του π.δ. 296/1973 (Α’ 239) περί καθορισμού του
τίτλου και της έδρας του εν Κρήτη ιδρυθέντος Πανεπιστημίου, το ν.δ. 114/1974 «Περί τροποποιήσεως και
συμπληρώσεως το ν.δ. 87/1973 ’’Περί ιδρύσεως Πανεπιστημίων εις Θράκην και εις Κρήτην’’ (Α’ 159) και επε-
κτάσεως διατάξεων τινών αυτού εις άπαντα τα ΑΕΙ» (Α΄
310), τον ν. 259/1976 (Α’  25) περί τροποποιήσεως και
συμπληρώσεως των περί Πανεπιστημίων Θράκης και
Κρήτης κειμένων διατάξεων,
2. των άρθρων 5 και 9 του Κεφαλαίου Β’ «Δημοσιευτέα
ύλη» του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131),
3. του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως την παρ. 4
του άρθρου 16 και το άρθρο 80,
4. του ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων Παράρτημα διπλώματος»
(Α’ 189),
5. των άρθρων 75-80 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184), και της παρ. 5 του άρθρου 108 του ιδίου νόμου
περί κατάργησης άρθρων του ν. 3861/2010 «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
και άλλες διατάξεις» (Α’ 112).
Β. Τα έγγραφα και στοιχεία:
1. Την υπό στοιχεία 135557/Ζ1/1.11.2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
2. Την υπό στοιχεία 108169/Ζ1/21.8.2020 (Υ.Ο.Δ.Δ. 677)
διαπιστωτική Πράξη της Υπουργού Παιδείας και Θρησκευμάτων για την εκλογή ως Πρύτανη του Πανεπιστη-
μίου Κρήτης του Καθηγητή του Τμήματος Ιατρικής της
Σχολής Επιστημών Υγείας Γεωργίου Κοντάκη, με τετραετή θητεία από 1.9.2020 έως 31.8.2024.
3. Την υπ’ αρ. 19615/01.09.2023 (ΑΔΑ: ΡΔΞ4469Β7Γ-Ξ71)
πράξη συγκρότησης της Συγκλήτου του Πανεπιστημίου
Κρήτης για το ακαδημαϊκό έτος 2023-24.
4. Την υπ’ αρ. 4139/03.04.2018 απόφαση της Συγκλήτου του Πανεπιστημίου Κρήτης περί «Ίδρυσης Προγράμ-
ματος Μεταπτυχιακών Σπουδών της Σχολής Επιστημών
Υγείας - Τμήμα Ιατρικής του Πανεπιστημίου Κρήτης με
τίτλο «Αιματολογία - Ογκολογία Παιδιών και Εφήβων»
βάσει του ν. 4485/2017 (Α’ 114)» (Β’ 1525).
5. Την υπ’ αρ. 5907/10.0.2018 απόφαση της Συγκλήτου
του Πανεπιστημίου Κρήτης «Έγκριση Κανονισμού Μεταπτυχιακών Σπουδών του Προγράμματος Μεταπτυχιακών
Σπουδών με τίτλο «Αιματολογία - Ογκολογία Παιδιών
και Εφήβων» του Τμήματος Ιατρικής της Σχολής Επιστημών Υγείας του Πανεπιστημίου Κρήτης σύμφωνα με τον
ν. 4485/2017 (Α’ 114)» (Β’ 1871).
6. Την υπ’ αρ. 491/20.10.2022 (ΑΔΑ ΡΠ4Τ469Β7Γ-ΤΨΛ)
πράξη της Συγκλήτου για τη Συγκρότηση της Επιτροπής
Μεταπτυχιακών Σπουδών του Πανεπιστημίου Κρήτης σε
εφαρμογή του ν. 4957/2022 (Α’ 141).
7. Την υπ’ αρ. 23085/09.10.2023 απόφαση της Συγκλήτου του Πανεπιστημίου Κρήτης για την «έγκριση Κανο-
νισμού Προγραμμάτων Μεταπτυχιακών Σπουδών του
Πανεπιστημίου Κρήτης (Β’ 5941).
8. Την εισήγηση της υπ’ αρ. 2ης/25.10.2023 Συνέλευσης
του Τμήματος Ιατρικής της Σχολής Επιστημών Υγείας του
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1076
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1076/15.02.2024
Πανεπιστημίου Κρήτης σχετικά με την τροποποίηση της
απόφασης ίδρυσης και του κανονισμού λειτουργίας του
Προγράμματος Μεταπτυχιακών Σπουδών «Αιματολογία - Ογκολογία Παιδιών και Εφήβων».
9. Το τροποποιημένο σχέδιο απόφασης ίδρυσης, το
τροποποιημένο σχέδιο Κανονισμού Λειτουργίας, τον
Αναλυτικό Προϋπολογισμό Λειτουργίας και τη Μελέτη
Σκοπιμότητας και Βιωσιμότητας με την Έκθεση Υλικοτεχνικής Υποδομής.
10. Την εισήγηση της υπ’ αρ. 10ης/16.11.2023 συνεδρίασης της Επιτροπής Μεταπτυχιακών Σπουδών του
Πανεπιστημίου Κρήτης σχετικά με την τροποποίηση της
απόφασης ίδρυσης και του κανονισμού λειτουργίας του
Προγράμματος Μεταπτυχιακών Σπουδών «Αιματολογία - Ογκολογία Παιδιών και Εφήβων».
11. Τα πρακτικά της υπ’ αρ. 508ης/23.11.2023 συνεδρίασης της Συγκλήτου για το παρόν θέμα.
12. Την εισήγηση του Αντιπρύτανη Ακαδημαϊκών
Υποθέσεων, Διά Βίου Μάθησης, Διεθνών Σχέσεων και
Εξωστρέφειας του Πανεπιστημίου Κρήτης, Καθηγητή
Γεώργιου Κοσιώρη.
13. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
Την τροποποίηση της υπ’ αρ. 4139/03.04.2018 (Β’ 1525)
απόφασης ίδρυσης και της υπ’ αρ. 5907/10.0.2018 (Β’ 1871)
απόφασης έγκρισης του κανονισμού σπουδών του Προγράμματος Μεταπτυχιακών Σπουδών με τίτλο «Αιματο-
λογία - Ογκολογία Παιδιών και Εφήβων» του Τμήματος
Ιατρικής της Σχολής Επιστημών Υγείας του Πανεπιστημίου
Κρήτης, σύμφωνα με τον ν. 4957/2022, ως ακολούθως:
Α) Ίδρυση Προγράμματος Μεταπτυχιακών Σπουδών
με τίτλο «Αιματολογία - Ογκολογία Παιδιών και Εφήβων»
ΓΕΝΙΚΕΣ ΚΑΝΟΝΙΣΤΙΚΕΣ ΔΙΑΤΑΞΕΙΣ
Άρθρο 1
Γενικά
Το Τμήμα Ιατρικής της Σχολής Επιστημών Υγείας του
Πανεπιστημίου Κρήτης οργανώνει και λειτουργεί από το
ακαδημαϊκό έτος 2024-2025, Πρόγραμμα Μεταπτυχιακών
Σπουδών (στο εξής Πρόγραμμα) με τίτλο «ΑιματολογίαΟγκολογία Παιδιών και Εφήβων» σύμφωνα με τις κείμενες
διατάξεις και τις διατάξεις του ν. 4957/2022 (Α’ 141).
Άρθρο 2
Μεταπτυχιακός Τίτλος
Το Πρόγραμμα απονέμει Δίπλωμα Μεταπτυχιακών
Σπουδών στο γνωστικό πεδίο «Αιματολογία- Ογκολογία Παιδιών και Εφήβων» επιπέδου επτά (7) του Εθνικού
Πλαισίου Προσόντων και του ν. 4763/2020 (Α’ 254) και
σύμφωνα με το Ευρωπαϊκό Πλαίσιο Προσόντων Διά Βίου
Μάθησης και το Πλαίσιο Προσόντων του Ευρωπαϊκού
Χώρου Ανώτατης Εκπαίδευσης.
Άρθρο 3
Χρονική Διάρκεια
Λειτουργίας του Προγράμματος
Το Πρόγραμμα θα λειτουργήσει έως και το ακαδημαϊκό
έτος 2028-2029, με δυνατότητα παράτασης και με την
επιφύλαξη της μη πιστοποίησής του κατά την περιοδική
αξιολόγηση του Τμήματος Ιατρικής της Σχολής Επιστημών Υγείας, σύμφωνα με τις ισχύουσες διατάξεις.
Άρθρο 4
Χρονική Διάρκεια Σπουδών
Ως ελάχιστη χρονική διάρκεια των σπουδών για την
απονομή του Διπλώματος Μεταπτυχιακών Σπουδών
(ΔΜΣ) ορίζονται τα τρία (3) ακαδημαϊκά εξάμηνα.
Άρθρο 5
Αριθμός Εισακτέων στο Πρόγραμμα
Ο αριθμός των εισακτέων στο Πρόγραμμα ορίζεται
κατ’ ανώτατο όριο σε είκοσι (20) φοιτητές κατ’ έτος. Καθ’
υπέρβασιν του αριθμού των εισακτέων μπορούν να εισαχθούν στο Πρόγραμμα μέχρι δύο (2) υποψήφιοι στους
οποίους έχει απονεμηθεί υποτροφία μεταπτυχιακών
σπουδών από Κράτη, Ιδρύματα Κρατικών Υποτροφιών,
Διεθνείς Οργανισμούς, Διεθνή Προγράμματα, κ.α., εφόσον πληρούν τις απαραίτητες προϋποθέσεις.
Ο κατώτατος αριθμός εισακτέων ορίζεται σε πέντε (5)
φοιτητές ετησίως.
Άρθρο 6
Επιλογή Μεταπτυχιακών Φοιτητών
Το Πρόγραμμα διοργανώνει διαδικασία επιλογής κατόπιν πρόσκλησης εκδήλωσης ενδιαφέροντος η οποία
αναρτάται στη Διαύγεια και στην ιστοσελίδα του Προγράμματος.
Οι υποψήφιοι υποβάλλουν τα δικαιολογητικά που αναφέρονται στην πρόσκληση εκδήλωσης ενδιαφέροντος
και επιλέγονται με κριτήρια που περιλαμβάνουν: 1) βαθμό πτυχίου, 2) βαθμολογία στα προπτυχιακά μαθήματα
τα σχετικά με το αντικείμενο του Προγράμματος, 3) επίδοση στη διπλωματική εργασία εάν αυτή προβλέπεται
στο προπτυχιακό επίπεδο σπουδών, 4) τυχόν ερευνητική
δραστηριότητα του υποψηφίου, 5) αξιολόγηση συστατικών επιστολών, 6) επαρκή γνώση της Αγγλικής γλώσσας
σε επίπεδο τουλάχιστον Β2 με βάση το Κοινό Ευρωπαϊκό
πλαίσιο αναφοράς για τις γλώσσες και 7) την επίδοση
στην προσωπική συνέντευξη.
Άρθρο 7
Τρόπος Οργάνωσης
της Εκπαιδευτικής Διαδικασίας
Η εκπαιδευτική διαδικασία του Προγράμματος πραγματοποιείται με φυσική παρουσία των φοιτητών. Δύνα-
ται, με απόφαση της Συνέλευσης του Τμήματος Ιατρικής
της Σχολής Επιστημών Υγείας μετά από αιτιολογημένη
εισήγηση της Σ.Ε. του Προγράμματος, να προσφερθούν
μαθήματα με σύγχρονη εξ αποστάσεως διδασκαλία σε
ποσοστό που δεν θα υπερβαίνει το είκοσι πέντε τοις εκατό (25%) των πιστωτικών μονάδων του Προγράμματος.
Άρθρο 8
Χορηγούμενος Τίτλος
Είδος και Τύπος Διπλώματος Μεταπτυχιακών Σπουδών
Το είδος και ο τύπος του Διπλώματος Μεταπτυχιακών
Σπουδών καθώς και του Παραρτήματος Διπλώματος θα
είναι σύμφωνα με τις αποφάσεις των αρμοδίων οργάνων
του Πανεπιστημίου Κρήτης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1076/15.02.2024
Άρθρο 9
Υλικοτεχνική Υποδομή
Για την υλοποίηση του Προγράμματος θα χρησιμοποιηθούν:
(α) αίθουσες διδασκαλίας, Εργαστήρια και Κλινικές του
Τμήματος Ιατρικής της Σχολής Επιστημών Υγείας του
Πανεπιστημίου Κρήτης και του Πανεπιστημιακού Γενικού
Νοσοκομείου Ηρακλείου.
(β) οι βιβλιοθήκες του Πανεπιστημίου Κρήτης και του
Πανεπιστημιακού Γενικού Νοσοκομείου Ηρακλείου
Για την υλοποίηση της Μεταπτυχιακής Εργασίας θα
χρησιμοποιηθούν:
(α) Το «Εργαστήριο Βιολογίας Αιματολογικών Νόσων
και Καρκίνου στα Παιδιά» του Τμήματος Ιατρικής της
Σχολής Επιστημών Υγείας του Πανεπιστημίου Κρήτης,
(β) Τα ερευνητικά εργαστήρια των μελών ΔΕΠ που διδάσκουν στο Πρόγραμμα και των συνεργαζόμενων επι-
στημόνων από άλλα Τμήματα ΑΕΙ ή ερευνητικά κέντρα
της Ελλάδας ή και του εξωτερικού.
Άρθρο 10
Μεταβατικές Διατάξεις
Οι εισαχθέντες μέχρι και το ακαδημαϊκό έτος 20222023 θα ολοκληρώσουν τις σπουδές τους σύμφωνα με
το πρόγραμμα σπουδών της προηγούμενης απόφασης
Συγκλήτου.
Όσα θέματα δεν ρυθμίζονται στην παρούσα απόφαση θα ρυθμίζονται από τον Κανονισμό Μεταπτυχιακών
Σπουδών καθώς και από τα αρμόδια όργανα σύμφωνα
με την κείμενη νομοθεσία.
Β) Κανονισμός Λειτουργίας Προγράμματος Μεταπτυχιακών Σπουδών με τίτλο «Αιματολογία - Ογκολογία
Παιδιών και Εφήβων».
Άρθρο 1
Γενικά
Το Τμήμα Ιατρικής της Σχολής Επιστημών Υγείας του
Πανεπιστημίου Κρήτης οργανώνει και λειτουργεί από το
ακαδημαϊκό έτος 2024-2025, Πρόγραμμα Μεταπτυχιακών
Σπουδών (στο εξής Πρόγραμμα) με τίτλο «Αιματολογία Ογκολογία Παιδιών και Εφήβων» σύμφωνα με τις κείμενες
διατάξεις και τις διατάξεις του ν. 4957/2022 (Α’ 141).
Άρθρο 2
Αντικείμενο - Σκοπός
Αντικείμενο του Προγράμματος είναι η εξειδικευμένη
εκπαίδευση, η προαγωγή της γνώσης και η απόκτηση δεξιοτήτων σε θέματα Αιματολογίας-Ογκολογίας Παιδιών
και Εφήβων. Οι θεματικές ενότητες του προγράμματος
καλύπτουν τη θεωρία και πράξη: α) της έγκαιρης κλινικοεργαστηριακής διάγνωσης με ιδιαίτερη βαρύτητα
στην αξιολόγηση των σημείων και συμπτωμάτων που
θέτουν την υποψία για αιματολογικό ή για νεοπλασματικό νόσημα, β) της πολυπαραγοντικής θεραπευτικής
αντιμετώπισης των νοσημάτων με σύγχρονα χημειοθεραπευτικά πρωτόκολλα, στοχευμένη θεραπεία, χειρουρ-
γική αντιμετώπιση ή και ακτινοθεραπεία και των άμεσων
επιπλοκών της θεραπείας, γ) της πρόληψης, προγεννητικής διάγνωσης και συμβουλευτικής της οικογένειας,
δ) της παρακολούθησης των απώτερων επιπλοκών μέχρι
και την ενήλικο ζωή, αντιμετωπίζοντας έγκαιρα θέματα
γονιμότητας και καρδιαγγειακών επιπλοκών, καθώς και
ψυχοκοινωνικής ευεξίας και κοινωνικής επανένταξης.
Σκοπός του Προγράμματος είναι η παροχή υψηλού
επιπέδου μεταπτυχιακής εκπαίδευσης μέσω της επιστημονικής διδασκαλίας και έρευνας για την προαγωγή
της γνώσης και την απόκτηση δεξιοτήτων σε θέματα
διάγνωσης, θεραπευτικής αντιμετώπισης και ολιστικής
προσέγγισης αιματολογικών νοσημάτων και καρκίνου
στα παιδιά, τους εφήβους και νεαρούς ενήλικες.
Μαθησιακά Αποτελέσματα/Προσόντα που αποκτώνται
από την επιτυχή παρακολούθηση του Προγράμματος
(1) γνώση: οι μεταπτυχιακοί φοιτητές μαθαίνουν να περιγράφουν την παθοφυσιολογία των αιματολογικών και
ογκολογικών νοσημάτων σε νεογνά, παιδιά και εφήβους,
αλλά και να αναγνωρίζουν τις σύγχρονες θεραπευτικές
προσεγγίσεις με τις μακροπρόθεσμες επιπτώσεις τους,
(2) κατανόηση: οι μεταπτυχιακοί φοιτητές μαθαίνουν
να διακρίνουν τις ανάγκες για πρόληψη και αντιμετώπιση
των παρενεργειών της θεραπείας, καθώς και να εκτιμούν
τους αλγόριθμους παρακολούθησης μετά την ίαση,
(3) εφαρμογή: οι μεταπτυχιακοί φοιτητές μαθαίνουν
να εξετάζουν την παρουσία κλινικών κι εργαστηριακών
ευρημάτων στα πεδία της Αιματολογίας-Ογκολογίας νεογνών, παιδιών και εφήβων,
(4) ανάλυση: οι μεταπτυχιακοί φοιτητές μαθαίνουν να
συνδυάζουν γνώσεις και πληροφορίες και να αναπτύσσουν αλγόριθμους διερεύνησης,
(5) σύνθεση: οι μεταπτυχιακοί φοιτητές μαθαίνουν να
οργανώνουν την αναζήτηση της βιβλιογραφίας για τα
διδαχθέντα αντικείμενα και να εκπονούν/παρουσιάζουν
σύντομες εργασίες,
(6) αξιολόγηση: με το πέρας της εκπαίδευσής τους οι
μεταπτυχιακοί φοιτητές είναι σε θέση να συγκρίνουν
κλινικά και εργαστηριακά ευρήματα, να συμπεραίνουν
έγκαιρα τις αντίστοιχες διαταραχές, αλλά και να αξιολογούν τον τρόπο προσέγγισης των διαταραχών αυτών.
Άρθρο 3
Όργανα του Προγράμματος
Για την οργάνωση και τη λειτουργία του Προγράμματος αρμόδια όργανα είναι τα εξής:
1. Η Συνέλευση του Τμήματος Ιατρικής της Σχολής
Επιστημών Υγείας
Η Συνέλευση του Τμήματος Ιατρικής της Σχολής Επιστημών Υγείας έχει τις ακόλουθες αρμοδιότητες:
α) Συγκροτεί Επιτροπές για την αξιολόγηση των αιτήσεων των υποψηφίων μεταπτυχιακών φοιτητών και
εγκρίνει την εγγραφή αυτών στο Πρόγραμμα,
β) αναθέτει το διδακτικό έργο στους διδάσκοντες του
Προγράμματος,
γ) εισηγείται προς τη Σύγκλητο την τροποποίηση της
απόφασης ίδρυσης του Προγράμματος, καθώς και την
παράταση της διάρκειας του Προγράμματος,
δ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ε) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Προγράμματος
στ) εγκρίνει τον απολογισμό του Προγράμματος κατόπιν εισήγησης της Συντονιστικής Επιτροπής (Σ.Ε.).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1076/15.02.2024
Με απόφαση της Συνέλευσης του Τμήματος Ιατρικής της Σχολής Επιστημών Υγείας οι αρμοδιότητες των
περ. α) και δ) δύναται να μεταβιβάζονται στη Σ.Ε. του
Προγράμματος.
Ασκεί κάθε άλλη αρμοδιότητα που προβλέπεται από
τις διατάξεις του Κεφαλαίου Θ του ν. 4957/2022.
2. Η Συντονιστική Επιτροπή (Σ.Ε.) Αποτελείται από τον
Διευθυντή του Προγράμματος και τέσσερα (4) μέλη Διδακτικού Ερευνητικού Προσωπικού (Δ.Ε.Π.) του Τμήμα-
τος Ιατρικής της Σχολής Επιστημών Υγείας, που έχουν συναφές γνωστικό αντικείμενο με αυτό του Προγράμματος
και αναλαμβάνουν διδακτικό έργο στο Πρόγραμμα. Τα
μέλη της Σ.Ε. καθορίζονται με απόφαση της Συνέλευσης
του Τμήματος Ιατρικής της Σχολής Επιστημών Υγείας.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του Προγράμματος και ιδίως:
α) Καταρτίζει τον απολογισμό του Προγράμματος και
εισηγείται την έγκρισή του προς τη Συνέλευση του Τμήματος Ιατρικής της Σχολής Επιστημών Υγείας,
β) εγκρίνει τη διενέργεια δαπανών του Προγράμματος,
γ) εισηγείται προς τη Συνέλευση του Τμήματος Ιατρικής
της Σχολής Επιστημών Υγείας την κατανομή του διδακτικού έργου, καθώς και την ανάθεση διδακτικού έργου στις
κατηγορίες διδασκόντων του άρθρου 83 του ν. 4957/2022,
δ) εισηγείται προς τη Συνέλευση του Τμήματος Ιατρικής της Σχολής Επιστημών Υγείας την πρόσκληση
Επισκεπτών Καθηγητών για την κάλυψη διδακτικών
αναγκών του Προγράμματος,
ε) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συνέλευση
του Τμήματος Ιατρικής της Σχολής Επιστημών Υγείας,
στ) εισηγείται προς τη Συνέλευση του Τμήματος Ιατρικής της Σχολής Επιστημών Υγείας την ανακατανομή των
μαθημάτων μεταξύ των ακαδημαϊκών εξαμήνων, καθώς
και θέματα που σχετίζονται με την ποιοτική αναβάθμιση
του προγράμματος σπουδών. Στη Σ.Ε. δύναται να συμμετέχουν Ομότιμοι ή αφυπηρετήσαντες Καθηγητές του
Τμήματος Ιατρικής της Σχολής Επιστημών Υγείας, εφόσον παρέχουν διδακτικό έργο στο Πρόγραμμα.
Η θητεία της Σ.Ε. είναι διετής.
3. Ο Διευθυντής του Προγράμματος
Προέρχεται από τα μέλη Δ.Ε.Π. του Τμήματος Ιατρικής
της Σχολής Επιστημών Υγείας, είναι κατά προτεραιότητα βαθμίδας Καθηγητή ή Αναπληρωτή Καθηγητή και
ορίζεται με απόφαση της Συνέλευσης του Τμήματος
Ιατρικής της Σχολής Επιστημών Υγείας για διετή θητεία,
με δυνατότητα ανανέωσης χωρίς περιορισμό. Ο Διευθυντής του Προγράμματος καθώς και τα μέλη της Σ.Ε. δεν
δικαιούνται αμοιβής ή οποιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Ο Διευθυντής του Προγράμματος έχει τις ακόλουθες
αρμοδιότητες:
α) προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του Προγράμματος προς τη Συνέλευση
του Τμήματος Ιατρικής της Σχολής Επιστημών Υγείας,
γ) εισηγείται προς τη Σ.Ε. και τα λοιπά όργανα του Προγράμματος και του Α.Ε.Ι. θέματα σχετικά με την αποτε-
λεσματική λειτουργία του Προγράμματος,
δ) την υλοποίηση των αποφάσεων της Συντονιστικής
Επιτροπής του Προγράμματος και του Κανονισμού μεταπτυχιακών σπουδών του Προγράμματος, καθώς και
την παρακολούθηση εκτέλεσης του προϋπολογισμού
του Προγράμματος,
ε) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Προγράμματος.
Κατά τη λήξη της θητείας της Σ.Ε., με ευθύνη του απερχόμενου Διευθυντή, συντάσσεται αναλυτικός απολο-
γισμός του ερευνητικού και εκπαιδευτικού έργου του
Προγράμματος, καθώς και των λοιπών δραστηριοτήτων του, με στόχο την αναβάθμιση των σπουδών, την
καλύτερη αξιοποίηση του ανθρώπινου δυναμικού, τη
βελτιστοποίηση των υφιστάμενων υποδομών και την
κοινωνικά επωφελή χρήση των διαθέσιμων πόρων του
Προγράμματος. Ο απολογισμός κατατίθεται στο Τμήμα
Ιατρικής της Σχολής Επιστημών Υγείας.
Σε περίπτωση παραίτησης ή απώλειας για οποιοδήποτε λόγο του Διευθυντή του Προγράμματος, τα χρέη
αναλαμβάνει το αρχαιότερο μέλος ΔΕΠ κατά προτεραιότητα της βαθμίδας του Καθηγητή, του Αναπληρωτή, και
εφόσον δεν υπάρχει, του μόνιμου Επίκουρου. Η αρχαιότητα καθορίζεται σύμφωνα με το ΦΕΚ διορισμού στην
αντίστοιχη βαθμίδα.
Ο ασκών χρέη Διευθυντή έχει τις αρμοδιότητες του
Διευθυντή έως τον ορισμό τακτικού και ο οποίος πραγματοποιείται εντός τριών μηνών από την παραίτηση ή
την απώλεια.
Άρθρο 4
Κατηγορίες Εισακτέων Πτυχιούχων
Επιλογή Μεταπτυχιακών Φοιτητών (ΜΦ)
Στο Πρόγραμμα γίνονται δεκτοί κάτοχοι πτυχίων του
πανεπιστημιακού ή του πρώην τεχνολογικού τομέα της
Ανώτατης Εκπαίδευσης, ή ακαδημαϊκά αναγνωρισμένων τίτλων ανώτατων ιδρυμάτων της αλλοδαπής προ-
ερχόμενοι από Τμήματα Ιατρικής, Βιολογίας, Μοριακής
Βιολογίας, Βιοχημείας, Φαρμακευτικής, Νοσηλευτικής
και άλλων συναφών πεδίων των Επιστημών της Υγείας.
Το Πρόγραμμα διοργανώνει διαδικασία επιλογής κατόπιν πρόσκλησης εκδήλωσης ενδιαφέροντος η οποία
αναρτάται στη Διαύγεια και στην ιστοσελίδα του Προγράμματος.
Τα δικαιολογητικά που πρέπει να υποβάλλει ένας
υποψήφιος είναι: 1) Αίτηση συμμετοχής, 2) Αντίγραφο
Πτυχίου ή Πτυχίων και Πιστοποιητικό ισοτιμίας από
το ΔΟΑΤΑΠ, για πτυχιούχους πανεπιστημίων του εξωτερικού (εφόσον υπάρχει). Σε περίπτωση μη κατοχής
πιστοποιητικού ισοτιμίας από τον ΔΟΑΤΑΠ, η διαπίστωση της αναγνώρισης του ιδρύματος της αλλοδαπής και
του χορηγούμενου τίτλου ιδρύματος της αλλοδαπής
γίνεται από το Πανεπιστήμιο Κρήτης σύμφωνα με τις
διατάξεις της παρ. 4 του άρθρου 304, του ν. 4957/2022,
3) Πιστοποιητικό αναλυτικής βαθμολογίας μαθημάτων,
4) Πιστοποιητικό γνώσης αγγλικής γλώσσας σε επίπεδο
τουλάχιστον Β2 με βάση το Κοινό Ευρωπαϊκό πλαίσιο
Αναφοράς για τις Γλώσσες. Σε περίπτωση που ο τίτλος ή
οι τίτλοι σπουδών του υποψηφίου έχουν αποκτηθεί από
Εκπαιδευτικό Ίδρυμα αγγλόφωνης χώρας ή αγγλόφωνου
προγράμματος σπουδών, δεν απαιτείται η προσκόμιση
πιστοποιητικών γλωσσομάθειας, 5) Κατάλογος δημοσιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1076/15.02.2024
εύσεων ή επιστημονικών εργασιών (εφόσον υπάρχουν),
6) Δύο συστατικές επιστολές.
Οι υποψήφιοι που έχουν εκδηλώσει ενδιαφέρον για το
Πρόγραμμα καλούνται σε συνέντευξη. Η προφορική συνέντευξη αποβλέπει στη διαπίστωση του κατά πόσο τα
προσόντα που αναφέρονται στα υποβληθέντα δικαιολογητικά και στις συστατικές επιστολές του υποψηφίου αντα-
ποκρίνονται στη γενική κατάρτιση και τις ικανότητές του.
Διδάσκοντες του Προγράμματος που δεν είναι μέλη
της Επιτροπής Επιλογής μπορεί να είναι παρόντες, κατά
τη διάρκεια των συνεντεύξεων των υποψηφίων φοιτητών χωρίς όμως να έχουν δικαίωμα να υποβάλλουν
ερωτήσεις στους υποψηφίους.
Οι υποψήφιοι επιλέγονται με κριτήρια που περιλαμβάνουν: 1) βαθμό πτυχίου, 2) βαθμολογία στα προπτυχιακά
μαθήματα τα σχετικά με το αντικείμενο του Προγράμματος, 3) επίδοση στη διπλωματική εργασία εάν αυτή
προβλέπεται στο προπτυχιακό επίπεδο σπουδών, 4) τυχόν ερευνητική δραστηριότητα του υποψηφίου, 5) αξι-
ολόγηση συστατικών επιστολών, 6) επαρκή γνώση της
Αγγλικής γλώσσας σε επίπεδο τουλάχιστον Β2 με βάση
το Κοινό Ευρωπαϊκό πλαίσιο αναφοράς για τις γλώσσες
και 7) επίδοση στην προσωπική συνέντευξη.
Τα παραπάνω κριτήρια συνεκτιμώνται σε βαθμολογική
κλίμακα αξιολόγησης 1-10 (με το 10 να είναι η υψηλότερη βαθμολογία).
Σε περίπτωση ισοβαθμίας οι υποψήφιοι γίνονται δεκτοί ως υπεράριθμοι.
Η αξιολόγηση για την αποδοχή Μεταπτυχιακών Φοιτητών (ΜΦ) στο Πρόγραμμα, γίνεται από 5μελή Επιτροπή
Επιλογής η οποία ορίζεται από τη Συνέλευση του Τμήματος Ιατρικής της Σχολής Επιστημών Υγείας μετά από
εισήγηση της Σ.Ε. του Προγράμματος.
Μετά την ολοκλήρωση των συνεντεύξεων, η Επιτροπή
Επιλογής καταρτίζει τους αρχικούς πίνακες των επιτυχόντων και τυχόν επιλαχόντων φοιτητών με βάση τη
σειρά κατάταξης με φθίνουσα σειρά. Οι πίνακες αυτοί
δημοσιοποιούνται στην ιστοσελίδα του Προγράμματος.
Τυχόν ενστάσεις (οι οποίες πρέπει να είναι αιτιολογημένες και συγκεκριμένες) γίνονται μέσα σε 7 ημέρες
από την ημερομηνία ανακοίνωσης των αρχικών πινάκων,
εξετάζονται από 3μελή Επιτροπή Ενστάσεων η οποία
ορίζεται από τη Συνέλευση του Τμήματος Ιατρικής της
Σχολής Επιστημών Υγείας μετά από εισήγηση της Σ.Ε. του
Προγράμματος, η οποία και ενημερώνει την Επιτροπή
Επιλογής για το πόρισμα ως προς τη βασιμότητα ή μη
της κάθε ένστασης.
Τα πρακτικά της Επιτροπής Επιλογής, υπογεγραμμένα
από όλα τα μέλη της, διαβιβάζονται με ευθύνη του Προέδρου της στη Συνέλευση του Τμήματος Ιατρικής της Σχο-
λής Επιστημών Υγείας, η οποία εγκρίνει και επικυρώνει
τα τελικά αποτελέσματα. Οι επιτυχόντες κατατάσσονται
κατά φθίνουσα σειρά επιτυχίας και οι τυχόν επιλαχόντες
αντιστοίχως.
Οι οριστικοί πίνακες επιτυχόντων και τυχόν επιλαχόντων φοιτητών αναρτώνται στην ιστοσελίδα του Προ-
γράμματος.
Εφόσον Μεταπτυχιακός Φοιτητής που έχει επιλεχθεί
να φοιτήσει στο Πρόγραμμα ενημερώσει εγγράφως ή
ηλεκτρονικά τη Γραμματεία του Προγράμματος ότι δεν
επιθυμεί εν τέλει να εγγραφεί, ή παρέλθει η ημερομηνία
εγγραφής, και διαπιστωμένα η μη εγγραφή του δεν οφείλεται σε λόγους ανωτέρας βίας, τότε με απόφαση του
αρμοδίου οργάνου οι κενές θέσεις επιτυχόντων δύναται
να καλυφθούν από τους επιλαχόντες, εφόσον υπάρχουν,
σύμφωνα με τη σειρά κατάταξής τους.
Οι εγγραφές των ΜΦ στο Πρόγραμμα διεξάγονται πριν
την έναρξη των μαθημάτων του α’ χειμερινού εξαμήνου
σπουδών.
Για τους επιτυχόντες/ούσες που ανήκουν στην κατηγορία ΑμεΑ ή ατόμων με ειδικές εκπαιδευτικές ανάγκες, το
Πρόγραμμα συνεργάζεται με τη Μονάδα Ισότιμης Πρόσβασης Ατόμων με Αναπηρία και Ειδικές Εκπαιδευτικές
Ανάγκες.
Άρθρο 5
Αναλυτικό Πρόγραμμα Σπουδών
Για την απόκτηση του Δ.Μ.Σ. ο φοιτητής πρέπει να
συγκεντρώσει τουλάχιστον ενενήντα (90) Πιστωτικές
Μονάδες σύμφωνα με το Ευρωπαϊκό σύστημα μεταφοράς και συσσώρευσης πιστωτικών μονάδων (ECTS), και
συγκεκριμένα: εξήντα (60) ECTS από την επιτυχή παρακολούθηση όλων των μαθημάτων (Α’ και Β’ Εξάμηνο),
και τριάντα (30) ECTS από την επιτυχή εκπόνηση της
Μεταπτυχιακής Διπλωματικής Εργασίας. Η φοίτηση στο
Πρόγραμμα είναι πλήρης.
Το Ενδεικτικό Πρόγραμμα Σπουδών είναι ως ακολούθως:
Τίτλος Μαθήματος
ECTS
Α’ Εξάμηνο
Εισαγωγή στην Αιματολογία Νεογνών,
Παιδιών και Εφήβων
Εισαγωγή στην Ογκολογία Νεογνών, Παιδιών
και Εφήβων
Βασικές Εργαστηριακές Τεχνικές.
Μοριακές και Γενετικές μέθοδοι
στην Αιματολογία-Ογκολογία.
Ερευνητικά Ενδιαφέροντα στο πεδίο
Σύνολο ECTS Α’ Εξαμήνου
Β’ Εξάμηνο
Κλινικά και Εργαστηριακά Ευρήματα στην
Αιματολογία Νεογνών, Παιδιών και Εφήβων
Κλινικά και Εργαστηριακά Ευρήματα στην
Ογκολογία Νεογνών, Παιδιών και Εφήβων
Έγκαιρη Διάγνωση
Σύγχρονες Θεραπευτικές Προσεγγίσεις
Πρόληψη και Αντιμετώπιση
Παρενεργειών - Υποστηρικτική Αγωγή
Μακροπρόθεσμες Επιπτώσεις και
Παρακολούθηση μετά την Ίαση
Σύνολο ECTS Β’ Εξαμήνου
Γ’ Εξάμηνο
Μεταπτυχιακή Διπλωματική Εργασία
Σύνολο ECTS Γ’ Εξαμήνου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1076/15.02.2024
Αναλυτικά:
Ά Εξάμηνο
Μάθημα «Εισαγωγή στην Αιματολογία Νεογνών, Παιδιών και Εφήβων» - 10 ECTS
Το μάθημα περιλαμβάνει τις ακόλουθες ενότητες:
Φυσιολογία και ανατομία της αιμοποίησης. Αρχέγονα
αιμοποιητικά κύτταρα. Μυελικό μικροπεριβάλλον. Νεογνική αιμοποίηση.
Κληρονομούμενες διαταραχές της αιμοποίησης. Φυσιολογικές τιμές αιματολογικών παραμέτρων στα νεογνά,
βρέφη και παιδιά. Αναιμία νεογνικής περιόδου. Επίκτητες
διαταραχές ερυθρών και λευκών αιμοσφαιρίων. Αιμόσταση. Θρόμβωση. Πρωτοπαθείς ανοσοανεπάρκειες.
Μάθημα «Εισαγωγή στην Ογκολογία Νεογνών, Παιδιών και Εφήβων» - 10 ECTS
Το μάθημα περιλαμβάνει τις ακόλουθες ενότητες:
Επιδημιολογία. Κληρονομικότητα Μοριακή και γενετική
βάση, ανοσολογία και βιολογία του καρκίνου στα παιδιά.
Κλινική εκτίμηση και διαφορική διάγνωση στο παιδί με
υποψία καρκίνου. Ιστολογία των παιδιατρικών νεοπλασιών - μοριακή διάγνωση. Απεικονιστικές μέθοδοι στη
διάγνωση και παρακολούθηση νεοπλασιών σε νεογνά,
παιδιά και εφήβους. Βασικές αρχές θεραπείας.
Μάθημα «Βασικές Εργαστηριακές Τεχνικές. Μοριακές
και Γενετικές Μέθοδοι στην Αιματολογία- Ογκολογία.
Ερευνητικά Ενδιαφέροντα στο Πεδίο» - 10 ECTS
Το μάθημα περιλαμβάνει τις ακόλουθες ενότητες:
Κυριότερες εργαστηριακές τεχνικές για τη διάγνωση,
τυποποίηση και παρακολούθηση αιματολογικών και νεοπλασματικών νοσημάτων στα παιδιά. Κυτταρομετρία
ροής, κυτταρογενετικές και μοριακές τεχνικές. Τρέχοντα
ερευνητικά ενδιαφέροντα και προοπτικές.
Μάθημα «Κλινικά και Εργαστηριακά Ευρήματα στην
Αιματολογία Νεογνών, Παιδιών και Εφήβων» - 5 ECTS
Το μάθημα περιλαμβάνει τις ακόλουθες ενότητες:
Εκτίμηση του νεογνού, του παιδιού και του έφηβου με
αναιμία. Διαφορική διάγνωση αναιμιών. Διαγνωστικός
αλγόριθμος διερεύνησης αναιμίας στα παιδιά. Αιμοσφαιρινοπάθειες. Σιδηροπενική αναιμία. Αιμολυτικές
αναιμίες. Απλαστική αναιμία και σύνδρομα μυελικής
ανεπάρκειας στα παιδιά. Ερυθροκυτταρώσεις. Μελέτη
της γενικής αίματος στα παιδιά. Λευκοπενία - Ουδετεροπενία. Λευκοκυττάρωση. Μονοκυττάρωση. Ηωσινο-
φιλία. Θρομβοπενία - Θρομβοκυττάρωση. Συγγενείς
και επίκτητες αιμορραγικές διαθέσεις. Θρομβοφιλία
και θρομβώσεις στην νεογνική και παιδική ηλικία. Αιματολογικές διαταραχές λοιμωδών, ανοσολογικών ή
συστηματικών νοσημάτων. Διαγνωστική προσέγγιση
λεμφαδενοπάθειας και ηπατοσπληνομεγαλίας.
Β’ Εξάμηνο
Μάθημα «Κλινικά και Εργαστηριακά Ευρήματα στην
Ογκολογία Νεογνών, Παιδιών και Εφήβων - 5 ECTS
Το μάθημα περιλαμβάνει τις ακόλουθες ενότητες:
Συμπτώματα και ευρήματα κυριότερωναιματολογικών
νεοπλασιών και συμπαγών όγκων σε νεογνά, παιδιά και
εφήβους. Οξεία λευχαιμία, λεμφοβλαστική και μυελογενής. Χρόνια μυελογενής λευχαιμία και νεανική μυε-
λομονοκυτταρική λευχαιμία. Λεμφώματα Hodgkin και
non-Hodgkin. Όγκοι ΚΝΣ. Νευροβλάστωμα. Νεφροφλάστωμα και λοιποί όγκοι νεφρών.
Σαρκώματα οστών και μαλακών μορίων. Ιστιοκυτταρώσεις. Ρετινοβλάστωμα. Όγκοι από αρχέγονα γεννη-
τικά κύτταρα. Ηπατικοί όγκοι στα παιδιά. Ογκολογικά
επείγοντα στα παιδιά.
Μάθημα «Έγκαιρη Διάγνωση» - 5 ECTS
Το μάθημα περιλαμβάνει τις ακόλουθες ενότητες: Ύποπτα συμπτώματα και σημεία για αιματολογικό νόσημα
ή νεοπλασία. Αλγόριθμοι διερεύνησης. Εργαστηριακός
έλεγχος και απεικονιστικές εξετάσεις για έγκαιρη διάγνωση. Αιματολογικά και Ογκολογικά επείγοντα.
Μάθημα «Σύγχρονες Θεραπευτικές Προσεγγίσεις» - 5
ECTS
Το μάθημα περιλαμβάνει τις ακόλουθες ενότητες: Θεραπευτική αντιμετώπιση κληρονομούμενων και επίκτη-
των αιματολογικών νοσημάτων. Τρέχοντα χημειοθεραπευτικά πρωτόκολλα. Χειρουργική παρέμβαση. Ο ρόλος
της ακτινοθεραπείας. Στοχευμένες θεραπείες. Αυτόλογη
και αλλογενής μεταμόσχευση αρχέγονων αιμοποιητικών
κυττάρων. Μυελικά, περιφερικά μοσχεύματα και ομφάλιου λώρου. Πρωτοποριακές θεραπευτικές προσεγγίσεις.
Μάθημα «Πρόληψη και Αντιμετώπιση ΠαρενεργειώνΥποστηρικτική Αγωγή» - 5 ECTS
Το μάθημα περιλαμβάνει τις ακόλουθες ενότητες:
Λοιμώδεις επιπλοκές ανοσοκατεσταλμένων παιδιών
(μικροβιακές, ιογενείς, μυκητιασικές). Πυρετός στα
ουδετεροπενικά παιδιά. Πρόληψη και αντιμετώπιση
εμετογόνου δράσης χημειοθεραπευτικών φαρμάκων.
Βλεννογονίτιδα. Αντιμετώπιση του πόνου. Διατροφή και
θρέψη του παιδιού με νεοπλασία. Ο ρόλος των αυξητικών αιμοποιητικών παραγόντων. Αντιμετώπιση άμεσων
επιπλοκών ακτινοθεραπείας. Χειρισμοί και επιπλοκές
κεντρικών φλεβικών καθετήρων. Παρηγορητική-ανακουφιστική αγωγή. Μεταγγίσεις παραγωγών αίματος.
Εμβόλια σε παιδιά με αιματολογικά νοσήματα.
Μάθημα «Μακροπρόθεσμες επιπτώσεις, παρακολούθηση μετά την ίαση» - 5 ECTS
Το μάθημα περιλαμβάνει τις ακόλουθες ενότητες: Εκτίμηση, διερεύνηση και αντιμετώπιση των απώτερων επι-
πλοκών αιματολογικών και νεοπλασματικών νοσημάτων
και της θεραπείας τους (χημειοθεραπείας, ακτινοθεραπείας και χειρουργικής αντιμετώπισης) ανά συστήματα.
Επιπλοκές από το καρδιοαγγειακό, αναπνευστικό, μυοσκελετικό και κεντρικό νευρικό σύστημα. Ενδοκρινο-
λογικές επιπλοκές και γονιμότητας. Νευροαισθητήριες
διαταραχές. Διαταραχές γαστρεντερικού συστήματος.
Ανοσολογικές επιπλοκές. Παχυσαρκία. Δεύτερα νεοπλάσματα. Εμβολιασμοί σε παιδιά με την ολοκλήρωση της
θεραπείας τους. Ψυχοκοινωνικές επιπτώσεις.
Τροποποίηση του προγράμματος των μαθημάτων,
ανακατανομή μαθημάτων μεταξύ των εξαμήνων, ορισμός ή τροποποίηση των πιστωτικών μονάδων (ECTS)
ανά μάθημα καθώς και προσθήκη μαθημάτων, μπορούν
να επέλθουν με αποφάσεις των αρμοδίων οργάνων.
Ως Γλώσσα του Προγράμματος τόσο στη διδασκαλία
όσο και στη συγγραφή της μεταπτυχιακής διπλωματικής
εργασίας ορίζεται η Ελληνική.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1076/15.02.2024
Το Πρόγραμμα είναι πλήρους φοίτησης.
Η εκπαιδευτική διαδικασία του Προγράμματος πραγματοποιείται με φυσική παρουσία των φοιτητών. Δύνα-
ται με απόφαση της Συνέλευσης του Τμήματος Ιατρικής
της Σχολής Επιστημών Υγείας μετά από αιτιολογημένη
εισήγηση της Σ.Ε. του Προγράμματος, να προσφερθούν
μαθήματα με σύγχρονη εξ αποστάσεως διδασκαλία σε
ποσοστό που δεν θα υπερβαίνει το είκοσι πέντε τοις εκατό (25%) των πιστωτικών μονάδων του Προγράμματος.
Κανόνες εξετάσεων και Αξιολόγηση επιδόσεων Μ.Φ.
Οι εξετάσεις στα μαθήματα του πρώτου και δεύτερου
εξαμήνου είναι προφορικές (παρουσίαση εργασίας) και
γραπτές. Η αξιολόγηση της επίδοσης των ΜΦ γίνεται με
βαθμολογική κλίμακα η οποία έχει ως εξής:
- Άριστα: από 8,50 έως 10
- Λίαν Καλώς: από 6,50 έως 8,49
- Καλώς: από 5 έως 6,49
Επανεξέταση μαθημάτων
Σε περίπτωση αποτυχίας ο Μ.Φ. έχει τη δυνατότητα να
επανεξεταστεί άλλη μια φορά. Σε περίπτωση δεύτερης
αποτυχίας ο Μ.Φ. εξετάζεται, ύστερα από αίτησή του,
από τριμελή επιτροπή μελών Δ.Ε.Π. της Σχολής, οι οποίοι
έχουν το ίδιο ή συναφές γνωστικό αντικείμενο με το
εξεταζόμενο μάθημα και ορίζονται από τη Συνέλευση
τ Σχολής. Από την επιτροπή εξαιρείται ο υπεύθυνος της
εξέτασης διδάσκων.
Μεταπτυχιακή Διπλωματική Εργασία (Μ.Δ.Ε.)
Ο/Η ΜΦ υποβάλλει στη Γραμματεία του Προγράμματος από τα τέλη του β’ εξαμήνου έως τους 2 πρώτους
μήνες του γ’ εξαμήνου, αίτηση προς τη Συντονιστική
Επιτροπή στην οποία αναγράφεται ο προτεινόμενος
τίτλος της εργασίας, μία σύντομη περίληψη της προτεινόμενης εργασίας, ο προτεινόμενος επιβλέπων κα-
θώς και τα υπόλοιπα μέλη της Τριμελούς Εξεταστικής
Επιτροπής τα οποία πρέπει να έχουν την ίδια ή συναφή
επιστημονική ειδικότητα με το γνωστικό αντικείμενο
του Προγράμματος.
Το θέμα της ΜΔΕ και η Τριμελής Εξεταστική Επιτροπή
εγκρίνονται από τη Συνέλευση του Τμήματος Ιατρικής
της Σχολής Επιστημών Υγείας έπειτα από τεκμηριωμένη εισήγηση ότι το αντικείμενο της εργασίας είναι ίδιο
ή συναφές με το περιεχόμενο σπουδών του Προγράμματος και την επιστημονική ειδικότητα των μελών της
Τριμελούς Εξεταστικής Επιτροπής. Στην περίπτωση που
δεν κατατεθεί η αίτηση μέχρι τους 2 πρώτους μήνες του
γ’ εξαμήνου, η Συνέλευση του Τμήματος Ιατρικής της
Σχολής Επιστημών Υγείας δύναται να ορίζει τον Επιβλέποντα Καθηγητή, ο οποίος απαιτείται να είναι μέλος του
Προγράμματος, καθώς και τα άλλα δύο μέλη της Τριμελούς Εξεταστικής Επιτροπής, τα οποία στη συνέχεια, σε
συνεννόηση με τον/την ΜΦ, θα ορίσουν το θέμα.
Επίβλεψη Μ.Δ.Ε.
Δικαίωμα επίβλεψης Μ.Δ.Ε. έχουν:
Η επίβλεψη των μεταπτυχιακών εργασιών γίνεται σύμφωνα με την κείμενη νομοθεσία και τις διατάξεις του
Κανονισμού Μεταπτυχιακών Σπουδών του Πανεπιστημίου Κρήτης.
Παρουσίαση και ολοκλήρωση της Μ.Δ.Ε.
Μετά την εκπόνηση της Μ.Δ.Ε. ο/η ΜΦ υποβάλλει στον
Επιβλέποντα και στα άλλα δύο μέλη της Τριμελούς Εξεταστικής Επιτροπής αντίγραφα της τελικής εργασίας.
Εφόσον υπάρχει θετική κρίση από την Τριμελή Εξεταστική Επιτροπή, ορίζεται από τη Συνέλευση της Ιατρικής
Σχολής η ημερομηνία και ο τόπος της δημόσιας υποστήριξης/αξιολόγησης της Μ.Δ.Ε..
Μετά την παρουσίαση - υποστήριξη της Μ.Δ.Ε., η Τριμελής Εξεταστική Επιτροπή συντάσσει και υπογράφει
πρακτικό της Δημόσιας Παρουσίασης της εργασίας στο
οποίο αναγράφονται τυχόν παρατηρήσεις ή σχόλια καθώς και ο τελικός βαθμός της εργασίας.
Στην περίπτωση αρνητικής κρίσης, υπάρχει η δυνατότητα επανυποβολής της μετά από δύο μήνες αφού βελτι-
ώσει την εργασία ο/η ΜΦ σύμφωνα με τις παρατηρήσεις
της Τριμελούς Εξεταστικής Επιτροπής.
Σε περίπτωση 2ης αρνητικής κρίσης, η Σ.Ε. εισηγείται στη Συνέλευση του Τμήματος Ιατρικής της Σχολής
Επιστημών Υγείας τον αποκλεισμό του/της ΜΦ από τη
χορήγηση του Διπλώματος Μεταπτυχιακών Σπουδών
και τη διαγραφή του/της από το Πρόγραμμα.
Το κείμενο της Μ.Δ.Ε. πρέπει να πληροί τις προδιαγραφές και τη δομή μιας επιστημονικής εργασίας δηλαδή
να περιλαμβάνει περιγραφή του θέματος της εργασίας,
περιγραφή των πορισμάτων - αποτελεσμάτων της εργασίας, τη μεθοδολογία, παραδοχές, βιβλιογραφία και
άλλα τυχόν αναγκαία υποστηρικτικά ή επεξηγηματικά
στοιχεία (αναγκαία σχήματα, διαγράμματα, φωτογραφίες εικόνες κ.λπ.). Συντάσσεται στην ελληνική γλώσσα
και συνοδεύεται από μια σύντομη περίληψη 300 λέξεων περίπου. Η έκταση της εργασίας μπορεί να είναι από
12.000 έως
15.000 λέξεις. Στις πρώτες σελίδες της εργασίας ο/η
ΜΦ πρέπει να δηλώνει ότι η εργασία αυτή δεν αποτελεί
προϊόν λογοκλοπής ούτε στο σύνολο ούτε σε επιμέρους
τμήματα αυτής.
Το τελικό πλήρες αντίγραφο της Μ.Δ.Ε. υποβάλλεται,
μετά την αποδοχή της, στη βιβλιοθήκη του Π.Κ. σε έντυπη και ηλεκτρονική μορφή καθώς και σε έντυπη μορφή
το αρχείο που διατηρείται στο Τμήμα Ιατρικής της Σχολής Επιστημών Υγείας.
Για τα πνευματικά δικαιώματα επί της Μ.Δ.Ε. ισχύουν
όσα ορίζονται στον Κανονισμό Μεταπτυχιακών Σπουδών του Π.Κ. και στην κείμενη νομοθεσία.
Ο Μεταπτυχιακός Φοιτητής θεωρείται ότι περάτωσε
επιτυχώς τις σπουδές του και του απονέμεται Δ.Μ.Σ. εφ’
όσον:
Α. Εξεταστεί επιτυχώς στα απαιτούμενα μαθήματα
(συνολικά 9 υποχρεωτικά μαθήματα)
Β. Εξεταστεί επιτυχώς στη Μεταπτυχιακή Διπλωματική
Εργασία
Γ. Ο ελάχιστος αριθμός των πιστωτικών μονάδων
(ECTS) που έχει αποκομίσει να είναι 90
Δ. Έχει ολοκληρώσει επιτυχώς τα τρία εξάμηνα σπουδών του Προγράμματος
Τρόπος υπολογισμού βαθμού πτυχίου
Ο βαθμός πτυχίου υπολογίζεται με βάση το μέσο όρο
της βαθμολογίας των επιμέρους μαθημάτων και της Μεταπτυχιακής Διπλωματικής Εργασίας, ανάλογα με τον
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1076/15.02.2024
συντελεστή βαρύτητας (ECTS) που αντιστοιχεί σε καθένα
από αυτά (σταθμισμένος μέσος όρος).
Αναστολή φοίτησης
Οι ΜΦ έχουν δικαίωμα να ζητήσουν, με αίτησή τους,
αναστολή φοίτησης. Η αναστολή φοίτησης εγκρίνεται,
μετά από εισήγηση της Σ.Ε., από τη Συνέλευση της Ιατρικής Σχολής για αποδεδειγμένα σοβαρούς λόγους
και μόνο μια φορά για ένα ακαδημαϊκό έτος. Αναστολή
φοίτησης περισσότερο από ένα ακαδημαϊκό έτος, μπορεί να χορηγηθεί μόνο σε περιπτώσεις παρατεταμένης
ασθένειας, που πιστοποιείται από δημόσιο φορέα.
Οι ΜΦ που έχουν λάβει αναστολή σπουδών, δεν έχουν
τη φοιτητική ιδιότητα καθ’ όλο το χρονικό διάστημα της
διακοπής των σπουδών τους. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Η αναστολή σπουδών δύναται να λήξει νωρίτερα
από το προβλεπόμενο διάστημα μετά από σχετική αιτιολογημένη αίτηση πρόωρης διακοπής της αναστολής
σπουδών.
Επανέναρξη φοίτησης μετά από την αναστολή φοίτησης ΜΦ που θα συνεχίσει τη φοίτησή του είναι υποχρεω-
μένος να παρακολουθήσει όλα τα μαθήματα, σεμινάρια,
κ.λπ., στα οποία δεν είχε αξιολογηθεί επιτυχώς πριν από
τη αναστολή της φοίτησής του. ΜΦ που επανέρχεται
μετά από αναστολή φοίτησης, εξακολουθεί να υπάγεται
στο καθεστώς φοίτησης του έτους εγγραφής του.
Διαγραφή ΜΦ
Η Σ.Ε δύναται με αιτιολογημένη εισήγηση να προτείνει
προς τη Συνέλευση του Τμήματος Ιατρικής της Σχολής
Επιστημών Υγείας τη διαγραφή ΜΦ. Λόγοι διαγραφής
είναι οι παρακάτω:
α) αίτηση του/της ΜΦ
β) η ανεπαρκής επίδοση στα μαθήματα του Προγράμματος
γ) η συμπεριφορά που προσβάλλει την ακαδημαϊκή
δεοντολογία κατά την κείμενη νομοθεσία ή κατά τον
κώδικα δεοντολογίας
Άρθρο 6
Υποχρεώσεις και Δικαιώματα
Μεταπτυχιακών Φοιτητών (ΜΦ)
Υποχρεώσεις Μεταπτυχιακών Φοιτητών
Κάθε υποψήφιος ΜΦ, πριν εγγραφεί στο Πρόγραμμα,
πρέπει να λαμβάνει γνώση του Κανονισμού Λειτουργίας του Προγράμματος και να αποδέχεται τους κανόνες
λειτουργίας του. Η αποδοχή του Κανονισμού συνιστά
βασική προϋπόθεση για την απόκτηση και διατήρηση
της ιδιότητας του ΜΦ. Οι υποψήφιοι ΜΦ εγγράφονται
και συμμετέχουν στο Πρόγραμμα υπό τους προβλεπόμενους όρους και τις προϋποθέσεις.
Οι ΜΦ έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του
Προγράμματος, του Π.Κ., καθώς και την ακαδημαϊκή
δεοντολογία.
Δικαιώματα Μεταπτυχιακών Φοιτητών
Οι ΜΦ δικαιούνται τις παροχές που ορίζονται από την
κείμενη νομοθεσία σε συνδυασμό με τις ισχύουσες κάθε
φορά προϋποθέσεις και κριτήρια που ορίζει το Πανεπιστήμιο Κρήτης.
Οι ΜΦ έχουν δικαίωμα: στη χρήση των εγκαταστάσεων
και των μέσων του Ιδρύματος, στην απρόσκοπτη πρόσβαση στη βιβλιοθήκη του Ιδρύματος με την επίδειξη
της φοιτητικής τους ταυτότητας και τους ειδικότερους
κανόνες που προβλέπονται, στη χρήση των ψηφιακών
υπηρεσιών και βάσεων δεδομένων για την υποστήριξη των διδακτικών και ερευνητικών τους αναγκών, στη
χρήση των εργαστηρίων και των κλινικών, τηρώντας
τους προβλεπόμενους από τους οικείους κανονισμούς
κανόνες ασφαλείας, καλής χρήσης των επιστημονικών
οργάνων και εν γένει των εγκαταστάσεων, καθώς και
τους κανόνες δημόσιας υγείας.
Ακαδημαϊκοί Σύμβουλοι
Η Σ.Ε. του Προγράμματος ορίζει κατά την έναρξη εκάστου κύκλου μαθημάτων και ανάλογα με τον αριθμό των
ΜΦ ακαδημαϊκούς συμβούλους.
Έργο του/της ακαδημαϊκού συμβούλου είναι η καθοδήγηση και η παροχή κατευθύνσεων και συμβουλών
στους ΜΦ για την πρόοδο και την επιτυχή ολοκλήρωση
των σπουδών τους. Οι υπηρεσίες του/της συμβούλου
έχουν αμιγώς συμβουλευτικό χαρακτήρα και δεν υποχρεώνουν τους ΜΦ στους οποίους παρέχονται.
Άρθρο 7
Διδάσκοντες
Το διδακτικό έργο του Προγράμματος ανατίθεται σε
κατηγορίες διδασκόντων σύμφωνα με την κείμενη νομοθεσία και τον κανονισμό μεταπτυχιακών σπουδών του
Πανεπιστημίου Κρήτης.
Άρθρο 8
Πηγές Χρηματοδότησης
Το κόστος λειτουργίας του Προγράμματος θα καλύπτεται από τον προϋπολογισμό του Πανεπιστημίου Κρήτης
ή του Τμήματος Ιατρικής της Σχολής Επιστημών Υγείας
καθώς και από χορηγίες, δωρεές διαφόρων φορέων, και
ερευνητικά προγράμματα των μελών ΔΕΠ που συμμετέχουν στο Πρόγραμμα.
Άρθρο 9
Αξιολόγηση του Προγράμματος
Η ετήσια εσωτερική αξιολόγηση του Προγράμματος
γίνεται σε συνεργασία με τη ΜΟ.ΔΙ.Π. του Π.Κ. στο πλαίσιο της εσωτερικής αξιολόγησης της ακαδημαϊκής μονά-
δας στην οποία ανήκει και σύμφωνα με την αντίστοιχη
διεργασία του εσωτερικού Συστήματος Διασφάλισης
Ποιότητας του Ιδρύματος.
Η εξωτερική αξιολόγηση του Προγράμματος διενεργείται σε συνεργασία με την ΜΟΔΙΠ στο πλαίσιο της πι-
στοποίησής του σύμφωνα με την προβλεπόμενη από
την ΕΘ.Α.Α.Ε διαδικασία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1076/15.02.2024
Άρθρο 10
Δεοντολογία Δημοσίευση Ερευνητικών Εργασιών
Επιστημονική Έρευνα - Δημοσίευση Ερευνητικών Εργασιών
Για την Επιστημονική Έρευνα και τη Δημοσίευση Ερευνητικών Εργασιών ισχύουν όσα ορίζονται στον Κανονι-
σμό Μεταπτυχιακών Σπουδών του Π.Κ. και στην κείμενη
νομοθεσία.
Λογοκλοπή
Η λογοκλοπή θεωρείται σοβαρό ακαδημαϊκό παράπτωμα, το οποίο επισείει ακόμα και ποινικές συνέπειες.
Λογοκλοπή θεωρείται η αντιγραφή δημοσιευμένης εργασίας ή τμημάτων της κάποιου/ας άλλου/ης, καθώς
και η αξιοποίηση εργασίας άλλου/ης χωρίς τις βιβλιογραφικές αναφορές, σύμφωνα με την επιστημονική
δεοντολογία.
Ο/Η ΜΦ είναι υποχρεωμένος/νη να καταθέσει στην
Τριμελή Επιτροπή την τελική μορφή της μεταπτυχιακής
διπλωματικής εργασίας σε διάστημα που δεν μπορεί να
είναι μικρότερο από 15 ημέρες πριν την τελική υποστήριξή της για έλεγχο λογοκλοπής. Σε περίπτωση εντοπι-
σμού λογοκλοπής ή χρήσης εργασιών που αντιβαίνουν
στις αρχές της επιστημονικής δεοντολογίας περί πνευματικής ιδιοκτησίας ισχύουν όσα ορίζονται στον κανονισμό
μεταπτυχιακών σπουδών του Πανεπιστημίου Κρήτης
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 29 Ιανουαρίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1076/15.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201076.pdf | Tokens: 41159]